Source: https://beta.e-justice.europa.eu/357/SK/mediation?action=printAll&clang=&useContId=73330
Timestamp: 2019-09-22 01:09:13+00:00

Document:
Mediácia - Belgicko
„Súdy“, ktoré sú príslušné rozhodovať o vykonateľnosti dohody, ktorá je výsledkom mediácie, v prípade potreby sú: zmierovací súd, policajný súd, prvostupňový súd, obchodný súd, pracovný tribunál, odvolací súd, pracovný súd a v prípade predbežného konania predseda súdu.
Jediným „iným orgánom“, ktorý v prípade potreby môže rozhodovať o vykonateľnosti dohody, ktorá je výsledkom mediácie, je notár na základe článku 19 ods. 1 zákona o výkone notárskej činnosti zo 16. marca 1803.
Posledná aktualizácia: 28/07/2017
Mediácia - Bulharsko
Vnútroštátneho práva (1069 Kb)
Orgány príslušné na prijímanie žiadostí podľa článku 6 ods. 1 a 2 smernice sú okresné súdy.
Podľa článku 18 ods. 1 zákona o mediácii s nadpisom „Vykonateľnosť urovnania“ má urovnanie právneho sporu dosiahnuté prostredníctvom mediácie účinok súdneho zmieru a podlieha schváleniu okresnými súdmi krajiny.
Podľa článku 18 ods. 2 zákona o mediácii súd schváli urovnanie po tom, ako ho schvália strany sporu za predpokladu, že nie je v rozpore so zákonom alebo s dobrými mravmi.
Posledná aktualizácia: 04/01/2019
Mediácia - Česká republika
Orgánmi príslušnými pre prijímanie žiadostí v zmysle čl. 6 ods. 1 a 2 smernice sú v Českej republike:
- ktorýkoľvek okresný súd vo veciach, v ktorých by boli podľa vnútroštátneho procesného práva vecne príslušné okresné súdy,
- ktorýkoľvek okresný súd vo veciach, v ktorých by boli podľa vnútroštátneho procesného práva vecne príslušné krajské súdy,
- ktorýkoľvek notár.
Posledná aktualizácia: 30/07/2019
Mediácia - Nemecko
Zodpovednosť za prijímanie návrhov na vyhlásenie vykonateľnosti závisí od povahy dohody, ktorá je výsledkom mediácie. Vykonateľnosť dohody, ktorá je výsledkom mediácie, sa riadi všeobecnými pravidlami.
Znamená to, že dohody, ktoré sú výsledkom mediácie, sa môžu v Nemecku vykonať iba ako súdny alebo súdom schválený zmier [gerichtliche oder gerichtlich gebilligte Vergleiche, § 794 ods. 1 bod 1 občianskeho súdneho poriadku (ďalej len „ZPO“); § 86 ods. 1 bod 2 a § 156 ods. 2 uvedeného zákona o postupoch v rodinných veciach a nesporových veciach (FamFG); § 86 ods. 1 bod 3 a § 36 FamFG] na základe vykonateľných notárskych dokladov (vollstreckbare notarielle Urkunden, § 794 ods. 1 bod 5 a § 797 ZPO; § 86 ods. 1 bod 3 FamFG, § 794 ods. 1 bod 5 ZPO) alebo vykonateľných dokladov z Úradu starostlivosti o mládež týkajúcich sa vyživovacej povinnosti (vollstreckbare Urkunden des Jugendamtes über Unterhalt, § 59 ods. 1 prvá veta body 3 a 4 a § 60 zväzku VIII zákonníka sociálneho zabezpečenia (SGB)] alebo na základe zmierov vypracovaných právnikmi a vyhlásených za vykonateľné (für vollstreckbar erklärte Anwaltsvergleiche, § 794 ods. 1 bod 4b, § 796a a 796b ZPO) alebo na základe vykonateľných zmierov dosiahnutých pred uznanými subjektmi riešenia sporov (vollstreckbare Vergleiche vor anerkannten Gütestellen, § 794 ods.1 bod 1 a § 797a ZPO). Právomoc patrí súdom alebo notárom príslušným podľa všeobecných pravidiel, alebo miestnemu súdu v mieste, v ktorom sídlia subjekty riešenia sporov.
Ak dohoda, ktorá vznikla mediáciou, nemá náležitú formu a v dôsledku toho nie je v súčasnej podobe vykonateľná, musí sa jej obsah predložiť súdu príslušnému podľa všeobecných pravidiel, ktorý potom môže nariadiť jej vykonateľnosť.
Posledná aktualizácia: 04/10/2016
Mediácia - Estónsko
Smernica o mediácii 2008/52/ES sa transponovala do estónskeho práva prostredníctvom zákona o mediácii.
Žiadosť o dosiahnutie vykonateľnosti obsahu písomnej dohody, ktorá je výsledkom mediácie, sa musí predložiť miestnemu súdu, v ktorého jurisdikcii prebiehala mediácia. V niektorých prípadoch môže notár schváliť dohodu, ktorá je výsledkom procesu mediácie, a vtedy sa stáva vykonateľnou. Kontaktné údaje na notárov nájdete po kliknutí na odkaz „Ako nájsť notára“.
Ak účastníci vedú spor vo veciach týkajúcich sa detí, môžu sa obrátiť na miestne orgány, ktoré ich odkážu na mediačné služby pre rodiny financované miestnymi orgánmi pod podmienkou, že sú tieto služby potrebné. http://www.sm.ee/sites/default/files/content-editors/eesmargid_ja_tegevused/Sotsiaalhoolekanne/Muud_toetused_ja_teenused/sotsiaalministeerium_perelepitusteenus.pdf
Podľa zákona o mediácii nie je mediácia bezplatná – poplatok za mediáciu je predmetom dohody medzi mediátorom a zúčastnenými stranami. Podľa údajov na webovej lokalite Združenia mediátorov v roku 2013 stálo jedno stretnutie v rámci rodinnej mediácie 60 EUR. Náklady na mediáciu si strany sporu delia rovným dielom.
Posledná aktualizácia: 22/05/2019
Mediácia - Írsko
Mediácia - Grécko
Vnútroštátneho práva (312 Kb)
Orgánom, ktorý je príslušný na prijímanie žiadostí v súlade s článkom 6 ods. 1 a 2 smernice, je sekretariát jednočlenného súdu prvého stupňa kraja, v ktorom mediácia prebiehala.
Posledná aktualizácia: 19/10/2015
Mediácia - Španielsko
Príslušným súdom v Španielsku je v prípadoch vykonávania dohôd, ktoré sú výsledkom začatého mediačného konania, keď konanie ešte prebieha, súd, ktorý dohodu schválil, a v prípadoch dohôd uzatvorených na základe mediačného konania prvostupňové súdy príslušné podľa miesta, kde bola podpísaná dohoda, ktorá je výsledkom mediácie.
Mediácia - Francúzsko
Na vyhlásenie vykonateľnosti dohôd, ktoré sú výsledkom mediácie, sú príslušné súdy vecne príslušné o veci rozhodovať.
Dohody, ktoré sú výsledkom mediácie, môžu vyhlásiť za vykonateľné notári v úlohe sprostredkovateľov mediácie, ak bola dohoda uzatvorená pred nimi a pripojili k nej vyhlásenie o vykonateľnosti.
Posledná aktualizácia: 03/04/2018
Mediácia - Chorvátsko
Príslušné orgány v Chorvátskej republike na prijímanie žiadostí v súlade s článkom 6 ods. 1 a 2 smernice sú:
– vo veciach patriacich do právomoci obchodných súdov:
– v ostatných veciach:
e-mail: zszg.pisarnica@zszg.pravosudje.hr
Mediácia - Taliansko
Posledná aktualizácia: 08/05/2019
Mediácia - Cyprus
Cyperská republika určila okresné súdy (District Courts) ako príslušné na príjem žiadostí v zmysle článku 6 ods. 1 a 2.
Mediácia - Lotyšsko
Pokiaľ ide o vykonávanie tohto článku, lotyšské orgány týmto informujú, že v Lotyšskej republike žiadosti o vykonateľnosť písomnej dohody, ktorá je výsledkom mediácie, prijímajú okresné (mestské) súdy. Lotyšské orgány týmto zároveň informujú, že vykonateľnosť písomných dohôd, ktoré sú výsledkom mediácie, sa môže presadzovať v Lotyšsku len do tej miery, do akej je to ustanovené v nariadení (EÚ) č. 1215/2012 Európskeho parlamentu a Rady z 12. decembra 2012 o právomoci a uznávaní a výkone rozsudkov v občianskych a obchodných veciach alebo v nariadení Rady (ES) č. 44/2001 z 22. decembra 2000 o právomoci a uznávaní a výkone rozsudkov v občianskych a obchodných veciach
Posledná aktualizácia: 06/02/2019
Mediácia - Litva
Podľa článku 6 ods. 3 zákona o zmierovacej mediácii v občianskoprávnych sporoch Litovskej republiky, ktorý bol prijatý 15. júla 2008, keď sa spor rieši prostredníctvom zmierovacej mediácie a vec nebola zároveň predložená súdu, je možné na základe spoločnej žiadosti strán sporu predložiť dohodu o riešení sporu na schválenie v rámci zjednodušeného postupu ustanoveného v kapitole XXXIX Občianskeho súdneho poriadku Litovskej republiky. Žiadosť o schválenie riešenia sa predloží okresnému súdu, ktorý si zvolia strany sporu v okrese, v ktorom má jedna zo strán sporu bydlisko alebo sídlo.
Posledná aktualizácia: 13/06/2018
Mediácia - Luxembursko
Žiadosť v zmysle článku 6 smernice 2008/52/ES sa podáva u predsedu okresného súdu, v ktorého obvode má osoba, proti ktorej sa požaduje vykonanie dohody, ktorá je výsledkom mediácie, bydlisko. V prípade, že nemá bydlisko ani pobyt v Luxembursku, sa žiadosť podá u predsedu okresného súdu, v ktorého obvode sa táto osoba obvykle zdržuje.
Mediácia - Maďarsko
Vnútroštátneho práva (1648 Kb)
Obsah dohody, ktorá je výsledkom mediácie, môžu urobiť vykonateľným strany tejto dohody. Môžu požiadať súd alebo verejného notára (közjegyző), aby dohodu potvrdil rozhodnutím alebo ju urobil súčasťou úradného dokumentu (közokirat), ktorý možno následne vykonať.
Posledná aktualizácia: 27/03/2017
Mediácia - Malta
Vnútroštátneho práva (146 Kb)
Podľa kapitoly 474 Zbierky zákonov Malty, zákona o mediácii, môžu strany, alebo jedna z nich s výslovným súhlasom druhej, požiadať, aby bol obsah písomnej dohody vyplývajúcej z mediácie vykonateľný podľa ustanovení kapitoly 12 Zbierky zákonov Malty – občianskeho súdneho poriadku. Obsah takejto dohody nebude vykonateľný, pokiaľ je v danom prípade v rozpore s vnútroštátnymi právnymi predpismi. Vykonateľnosť obsahu dohody môže zabezpečiť súd alebo iný príslušný orgán rozsudkom, rozhodnutím alebo verejnou listinou v súlade s právom členského štátu, v ktorom je žiadosť podaná. Informácie o príslušnosti jednotlivých súdov nájdete v kapitole 12 Zbierky zákonov Malty. Príslušný orgán je mediačné stredisko Malta Mediation Centre, Palazzo Laparelli, South Street, Valletta, VLT1100, Malta.
Posledná aktualizácia: 14/07/2016
Mediácia - Holandsko
Súdy alebo iné orgány, ktoré sú príslušné na prijímanie žiadostí v súlade s článkom 6 ods. 1 a 2:
I. Súdy:
Dohoda o vyriešení sporu dosiahnutá stranami sporu sa môže na žiadosť strán sporu uviesť v notárskej zápisnici, ktorej vykonanie sa potom môže v Holandsku presadzovať podľa článku 430 ods. 1 Občianskeho súdneho poriadku (rev.)
Zoznam adries všetkých notárskych úradov v Holandsku nájdete na webovej stránke: Ako nájsť notára
Posledná aktualizácia: 06/07/2016
Mediácia - Rakúsko
Podľa článku 6 ods. 3 smernice Európskeho parlamentu a Rady 2008/52/ES z 21. mája 2008 o určitých aspektoch mediácie v občianskych a obchodných veciach sa môžu poskytovať tieto informácie:
Na dosiahnutie vykonania exekučného titulu prostredníctvom písomnej dohody, ktorá je výsledkom mediácie, sa strany mediácie môžu obrátiť na notára. Dohodu pritom môžu uzavrieť buď priamo pred notárom alebo zabezpečia, aby sa existujúca písomná dohoda stala verejnou listinou tým, že ju notár úradne overí v súlade s § 54 Notárskeho poriadku (Notariatsordnung). Naproti tomu možno dospieť k súdnemu vyrovnaniu aj pred ktorýmkoľvek okresným súdom (Bezirksgericht), a to na základe písomnej dohody dosiahnutej počas mediácie v občianskoprávnej veci.
Posledná aktualizácia: 12/01/2018
Mediácia - Poľsko
Mediácia - Portugalsko
Vnútroštátneho práva (249 KB)
Príslušný súd v zmysle článku 6 ods. 3 smernice o mediácii je vecne príslušný súd podľa článku 14 ods. 2 zákona č. 29/2013, ktorým sa stanovujú všeobecné zásady týkajúce sa mediácie v Portugalsku, ako aj právna úprava týkajúca sa občianskoprávnej a obchodnej mediácie, mediátorov a verejnej mediácie.
Články 64 a 65 občianskeho súdneho poriadku obsahujú pravidlá týkajúce sa vecnej príslušnosti. V článku 64 sa stanovuje, že všeobecné súdy sú príslušné vo veciach, ktoré nie sú pridelené iným súdom, pričom v článku 65 sa stanovuje, že právne predpisy o organizácii súdnictva určujú, ktoré veci sú na základe vecnej príslušnosti v kompetencii súdov a oddelení s osobitnou právomocou.
Právnu úpravu organizácie súdnictva tvorí zákon č. 62/2013 z 26. augusta 2013, zmenený korigendom č. 42/2013 z 24. októbra 2013 a zmenený zákonom č. 40-A/2016 z 22. decembra 2016, a zákonná vyhláška č. 49/2014 z 27. marca 2014, zmenená zákonnou vyhláškou č. 86/2016 z 27. decembra 2016.
Mediácia - Rumunsko
Príslušnými súdmi alebo inými orgánmi určenými v súlade s článkom 6 ods. 3 smernice, ktoré sú príslušné na prijímanie žiadostí podľa článku 6 ods. 1 a 2, sú :
- okresné súdy,
- tribunály,
- odvolacie súdy,
- Najvyšší kasačný súd.
Posledná aktualizácia: 28/10/2015
Mediácia - Slovensko
Mediácia - Fínsko
Príslušný súd
Vykonateľnosť riešenia sporu uvedeného v tejto kapitole sa môže presadzovať na okresnom súde, ktorý má súdnu príslušnosť podľa bydliska alebo trvalého pobytu niektorej zo strán sporu. Keď žiadna zo strán nemá bydlisko alebo trvalý pobyt vo Fínsku, príslušným súdom je Okresný súd v Helsinkách. Informácie o príslušných okresných súdoch sú dostupné na stránke http://www.oikeus.fi/tuomioistuimet/en/index/yhteystiedot.html, ktorú spravuje ministerstvo spravodlivosti.
Posledná aktualizácia: 20/07/2018
Mediácia - Švédsko
Príslušné orgány podľa článku 6 ods. 3: okresné súdy (tingsrätterna). Príslušnosť jednotlivých okresných súdov závisí od miesta uzavretia dohody, ktorá je výsledkom mediácie. Ak podľa tohto pravidla nie je príslušný žiaden súd, napríklad v prípade, že sa dohoda podpíše za hranicami Švédska, príslušným bude okresný súd Värmlandu. Žiadosť o vyhlásenie o vykonateľnosti sa podáva na okresnom súde s právomocou v oblasti, v ktorej má jedna zo zmluvných strán obvyklý pobyt.
Ak žiadna zo zmluvných strán nemá obvyklý pobyt vo Švédsku, príslušným súdom je okresný súd Värmlandu.
Poštová adresa: Box 188 SE-651 05 Karlstad
Posledná aktualizácia: 29/10/2015
Mediácia - Severné Írsko
Mediácia - Škótsko
Mediácia - Gibraltár
Žiadosti o vyhlásenie obsahu dohody, ktorá je výsledkom mediácie, za vykonateľný, by sa mali adresovať Registrar of the Supreme Court (vedúcemu kancelárie najvyššieho súdu) na adresu:
Telefón: + 350 2007 8808
Posledná aktualizácia: 20/03/2017

References: súd 
 súd 
 čl. 6
 súd 
 súd 
 § 794
 § 86
 § 156
 § 86
 § 36
 § 794
 § 797
 § 86
 § 794
 § 59
 § 60
 § 794
 § 796
 § 794
 § 797
 súd 
 súd 
 § 54
 súd 
 súd 
 súd

 súd 
 súd 
 súd